චීනයේ සිචුයාන්හිදී පැවැත්වෙන ආසියානු බැඩ්මින්ටන් සූරතාවලියට ශ්‍රී ලංකාවෙන් ක්‍රීඩක ක්‍රීඩිකාවන් 6ක් සහභාගිවීමට නියමිතය.අමෙරිකානු ඩොලර් මිලියන 150000ක තෑගි මුදල් පිරිනමන මේ තරගාවලිය මේ 19දා සිට 24දා දක්වා පැවැත්වේ.ශ්‍රී ලංකාවෙන් නිලූක කරුණාරත්න, දිනුක කරුණාරත්න, අචිනි රත්නසිරි, උපුලි සමන්ද්‍රිකා, චන්ද්‍රිකා ද සිල්වා හා තිළිණි ජයසිංහ සහභාගී වෙති.මේ කණ්ඩායමේ අචිනි හා උපුලි පාසල් ක්‍රීඩිකාවන් දෙදෙනෙකු වීම විශේෂත්වයකි.ශ්‍රී ලංකා පිලේ පුහුණුකරු ලෙස කමල් ගම්ලත් මහතා සහභාගී වේ.මේ තරගාවලියයේදී දක්වන දක්ෂතා මත 2012 ඔලිම්පික් උළෙල සඳහා ශ්‍රී ලංකා වෙන් සහභාගීවන ක්‍රීඩක ක්‍රීඩිකාවන් තෝරා ගැනීමට නියමිතය.ආසියානු බැඩ්මින්ටන් සූරතාවලියේ පසුගිය වසරේ පැවැති ඉසව්වලින් වැඩිම පදක්කම් ප්‍රමාණයක් චීනයට හිමිවිය..